[{"text_idx": "#000005", "text": "Gofalwyr Ifanc yw plant neu bobl ifanc dan 18 oed sy\u2019n gofalu am rywun yn eu teulu sydd a\u0302 salwch, anabledd, iechyd meddwl gwael neu broblemau camddefnyddio sylweddau. Efallai eu bod yn cyflawni cyfrifoldebau gofalu ymarferol a/neu emosiynol y byddai oedolyn yn eu gwneud fel arfer."}, {"text_idx": "#000006", "text": "Yn aml gelwir gofalwyr ifanc rhwng 16 a 25 oed yn ofalwyr sy\u2019n oedolion ifanc."}, {"text_idx": "#000007", "text": "Gwasanaethau Gofalwyr Ifanc yn Sir Gaerfyrddin"}, {"text_idx": "#000008", "text": "Mae sawl gwasanaeth sy\u2019n cefnogi gofalwyr ifanc yn Sir Ga\u0302r. Mae\u2019r holl wasanaethau\u2019n cynnig cymorth unigol sy\u2019n seiliedig ar yr anghenion a nodwyd gan bobl ifanc mewn asesiad. Gall hyn gynnwys: cymorth 1-1, cymorth grw\u0302p cyfoedion a/neu eiriolaeth. Gallwn hefyd helpu i nodi cefnogaeth i\u2019r person rydych yn gofalu amdano."}, {"text_idx": "#000010", "text": "Os ydych chi dan 18 oed ac yn gofalu am frawd neu chwaer"}, {"text_idx": "#000012", "text": "Os ydych chi rhwng 18 a 24 oed ac mewn ro\u0302l gofalu"}, {"text_idx": "#000014", "text": "Os ydych yn 25+ oed ac yn ofalwr"}, {"text_idx": "#000016", "text": "Gall gofalwyr ifanc sy\u2019n byw yn Sir Gaerfyrddin wneud cais am garden adnabod y gallant eu defnyddio i brofi eu bod yn ofalwr ifanc. Gallai hyn fod yn ddefnyddiol mewn ysgol/coleg, mewn apwyntiadau Meddyg Teulu, fferyllfeydd ac ati. Rydym yn gweithio ar geisio cael manteision ychwanegol i\u2019r garden, megis gostyngiadau mewn rhai llefydd. Gellir cael rhagor o wybodaeth am sut i wneud cais am y garden ar y ddolen isod"}, {"text_idx": "#000019", "text": "Os hoffech gael rhagor o wybodaeth am sut mae Cyngor Sir Caerfyrddin yn prosesu data, darllenwch ein hysbysiadau preifatrwydd yma: /"}, {"text_idx": "#000020", "text": "Gwneud cais am Gerdyn Gofalwr Ifanc"}, {"text_idx": "#000021", "text": "Cyn gwneud cais am Gerdyn Gofalwr Ifanc, darllenwch y telerau ac amodau a\u2019r wybodaeth isod."}, {"text_idx": "#000023", "text": "Gallwch ddewis y ddelwedd gefndir ar y cerdyn o\u2019r 6 set isod neu gallwch anfon eich delwedd gefndir eich hun i\u2019w defnyddio ar y cerdyn. Nodwch eich dewis yn y ffurflen isod."}, {"text_idx": "#000026", "text": "Darparwch ffotograff o ansawdd da (pen ac ysgwyddau) ohonoch chi i\u2019w ddefnyddio ar y cerdyn. Gellir tynnu\u2019r llun ar ffo\u0302n neu ddyfais arall."}, {"text_idx": "#000027", "text": "Gallwch e-bostio ffotograff i gwasanaethgofalwyrifanc@sirgar.gov.uk neu bostio ffotograff gan ddefnyddio manylion y cyfeiriad ar ddiwedd y ffurflen hon. Os ydych yn postio ffotograff, ysgrifennwch eich enw a\u2019ch dyddiad geni ar gefn y ffotograff."}, {"text_idx": "#000028", "text": "bod yn ffotograff lliw diweddar\nbod ohonoch chi\u2019n unig (dim pobl eraill nac anifeiliaid anwes)\ncael ei dynnu yn erbyn cefndir golau\neich dangos yn wynebu\u2019r camera gyda\u2019ch pen a\u2019ch ysgwyddau yn y llun\neich dangos yng nghanol y ffotograff\ndangos eich llygaid yn glir os ydych yn gwisgo sbectol, ac osgoi llewych ar y lensys"}, {"text_idx": "#000029", "text": "eich dangos yn gwisgo het neu orchudd pen oni bai am resymau meddygol neu grefyddol\neich dangos gyda llygaid coch ffotograffig\neich dangos yn y pellter neu gyda phobl eraill yn y golwg\ndangos pethau amhriodol neu anweddus\neich dangos gyda golwg wedi\u2019i olygu neu\u2019i addasu neu os yw hidlwr wedi\u2019i ddefnyddio\ndangos rhywun arall neu ddelweddau a warchodir gan hawlfraint"}, {"text_idx": "#000030", "text": "Os yw'r gofalwr ifanc o dan 16 oed, bydd angen i ni gysylltu a\u0302 rhiant/gwarcheidwad i gael eu caniata\u0302d ar gyfer y cais am Gerdyn Gofalwr Ifanc"}, {"text_idx": "#000031", "text": "Os yw'r gofalwr ifanc yn 16 oed neu'n hy\u0302n, rhowch fanylion oedolyn y gallwn gysylltu ag ef am y cais os oes angen. Gallai'r person fod yn rhiant/gwarcheidwad neu'n weithiwr proffesiynol sy'n ymwybodol o'r ro\u0302l ofalu"}, {"text_idx": "#000033", "text": "Gallwch ddewis y ddelwedd sy\u2019n cynnig cefndir i\u2019r cerdyn o\u2019r 6 delwedd a ddangosir yma neu gallwch anfon eich delwedd eich hun i\u2019w defnyddio ar y cerdyn"}, {"text_idx": "#000034", "text": "Gofynnir i chi lofnodi a dyddio\u2019r ffurflen"}, {"text_idx": "#000036", "text": "Gwasanaeth Gwybodaeth i Deuluoedd Sir Gaerfyrddin"}, {"text_idx": "#000037", "text": "Neges destun GGD: Dechreuwch eich neges gyda \u2018Plant\u2019 os gwelwch yn dda a\u2019i ddanfon at 07786 202747"}, {"text_idx": "#000038", "text": "Os oes unrhyw beth yn anghywir neu allan o ddyddiad neu gall gael ei gynnwys yma anfonwch e-bost atom: gwybplant@sirgar.gov.uk"}]